AKMENĖS RAJONO SAVIVALDYBĖS TARYBA

SPRENDIMAS

DĖL AKMENĖS RAJONO SAVIVALDYBĖS TARYBOS 2022 M. KOVO 28 D. SPRENDIMO NR. T-68 „DĖL AKMENĖS RAJONO SAVIVALDYBĖS BŪSTO IR SOCIALINIO BŪSTO NUOMOS, BŪSTO NUOMOS AR IŠPERKAMOSIOS BŪSTO NUOMOS MOKESČIO DALIES KOMPENSACIJOS MOKĖJIMO IR PERMOKĖTŲ KOMPENSACIJŲ GRĄŽINIMO TVARKOS APRAŠO PATVIRTINIMO“ PAKEITIMO

2024 m. gegužės 27 d. Nr. T-168

Naujoji Akmenė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 23 punktu, Lietuvos Respublikos valstybės paramos būstui įsigyti ar išsinuomoti įstatymo 4 straipsnio 4 dalimi, 14 straipsnio 1 dalies 1 punktu, 20 straipsnio 9 dalimi, Akmenės rajono savivaldybės taryba n u s p r e n d ž i a pakeisti Akmenės rajono savivaldybės būsto ir socialinio būsto nuomos, būsto nuomos ar išperkamosios būsto nuomos mokesčio dalies kompensacijos mokėjimo ir permokėtų kompensacijų grąžinimo tvarkos aprašą, patvirtintą Akmenės rajono savivaldybės tarybos 2022 m. kovo 28 d. sprendimu Nr. T-68 „Dėl Akmenės rajono savivaldybės būsto ir socialinio būsto nuomos, būsto nuomos ar išperkamosios būsto nuomos mokesčio dalies kompensacijos mokėjimo ir permokėtų kompensacijų grąžinimo tvarkos aprašo patvirtinimo“, (toliau – Aprašas):

1.	Aprašo 49 punktą išdėstyti jį taip:

„49. Jeigu asmens ar šeimos, nuomojančio (-ios) socialinį būstą, deklaruoto turto vertė ir pajamos, kurios vadovaujantis Lietuvos Respublikos piniginės socialinės paramos nepasiturintiems gyventojams įstatymo 17 straipsniu, įskaitomos į asmens ar šeimos gaunamas pajamas, viršija Įstatymo 11 straipsnio 3 dalyje nustatytus metinius pajamų ir turto dydžius, kaip numatyta šio Įstatymo 20 straipsnio 5 dalies 2 punkte, asmenys ar šeimos turi išsikelti iš nuomojamo socialinio būsto arba gali teikti raštišką prašymą dėl socialinio būsto nuomos kaip Savivaldybės būsto, rinkos kainomis.

Savivaldybės taryba visais atvejais įvertina socialinio būsto poreikį Savivaldybėje ir gali priimti sprendimą nuomoti būstą, kaip Savivaldybės būstą, rinkos kainomis trejų metų laikotarpiui, jei būsto nuomininkas socialinio būsto nuomos sutarties galiojimo laikotarpiu laikosi sutartyje numatytų kriterijų:

49.1. daro būste einamąjį remontą;

49.2. neturi įsiskolinimų už būsto nuomą ir paslaugas teikiančioms įmonėms;

49.3. neturi nusiskundimų iš kaimynų ar viešosios tvarkos institucijų.“

2. Aprašą papildyti nauju 491 punktu ir išdėstyti jį taip:

„491. Pasibaigus Savivaldybės būsto nuomos sutarties laikotarpiui, sutartis gali būti pratęsta trejų metų laikotarpiui, jeigu nuomininkas laikosi Aprašo 49 punkte nustatytų kriterijų, išskyrus Įstatymo 20 straipsnio 9 dalyje numatytus atvejus, vadovaujantis Vyriausybės patvirtinta Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, jeigu asmuo ar šeima neturi nuosavybės teise kito tinkamo būsto, ir Įstatymo 20 straipsnio 7 dalies 1–4 papunkčiuose nustatytais atvejais.“

Šis sprendimas gali būti skundžiamas Regionų apygardos administracinio teismo Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras	Vitalijus Mitrofanovas